Diari Oficial de la Generalitat Valenciana


Sumari del DOGV 4007, del 25-05-2001 (2001/4871)

Notificació de laude a l'empresa Logística Integral Mare Nostrum, SL. Expedient V-177/00.
-----------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4871


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de laude a l'empresa Logística Integral Mare Nostrum, SL. Expedient V-177/00. [2001/M4871]
  
D'acord amb el que estableixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre), es fa saber a Logística Integral Mare Nostrum, SL, de la Corunya, que s'ha dictat laude en l'expedient amunt esmentat com a conseqüència del procediment seguit en aquest i que no ha pogut ser comunicat per absència, parador desconegut, caducat o refusat.
  
El text del laude és el següent:
  
«Tribunal: president: Ramón Escrig Moreno. Vocals: José Mª Aparisi Torres, vocal suplent; secretària vocal: Gumersinda Sánchez Ruiz. Parts: reclamant: Rau Load Cargo, SL, representada per Victoria del Baño García; reclamat: Logística Integral Mare Nostrum, SL, no compareix. València, 23 de gener de 2001 i quan són les 18.15 hores es constitueix la Junta Arbitral de Transports als locals de la Conselleria d'Obres Públiques, Urbanisme i Transports pels membres que s'indiquen al marge i amb l'assistència de la part reclamant, per a resoldre l'expedient número V-177/00, i es procedeix a la celebració de la vista oral respecte de la següent reclamació: ports impagats.
  
Iniciada la vista oral pel president es comprova la identitat de la part reclamant, i la qualitat amb què intervé, i es comprova, a més, la correcta notificació de la reclamació i la citació a la vista de la part demandada.
  
Tot seguit se li concedeix la paraula al reclamant el qual es ratifica en el que exposava en la reclamació, la deixa basada en els següents
  
Antecedents de fet
  
1. La demandada va contractar per mitjà d'un fax amb la meua representada un port des de Riba-roja de Túria (València) fins a Terrassa (Barcelona) en el mes d'agost de 1999. L'import pujava a 47.560 pessetes.
  
2. La meua representada va subcontractar amb la mercantil Transportes Miguel Parrilla, la qual una vegada realitzat el port ens va emetre la factura corresponent que li va ser degudament pagada.
  
3. La meua representada va emetre la corresponent factura a la hui demandada per l'import expressat de 47.560 pessetes. Factura que a pesar de les gestions realitzades continua sense ser pagada, per la qual cosa sol·licita que es dicte laude en què es reconega el seu dret al cobrament de la quantitat indicada.
  
Són d'aplicació els següents
  
Fonaments jurídics
  
1. La competència territorial de la junta està determinada en l'article 7.2 del Reglament de la LOTT (RD 1211/90), i la submissió a aquesta queda establerta en l'article 162 de la Llei 13/1996, de 30 de desembre, de Mesures Fiscals, Administratives i d'Ordre Social, que modifica la Llei 16/1987, de 30 de juliol d'Ordenació dels Transports Terrestres que diu: ?es presumirà que existeix el referit acord de sotmetiment a l'arbitratge de les juntes sempre que la quantia de la controvèrsia no passe de 500.000 pessetes i cap de les parts que intervenen en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servei o activitat contractada.-
  
En l'expedient consten els certificats de justificant de recepció lliurats pel servei de correus a la demandada, i la notificació de la data i de l'hora de la realització de la vista oral, sense que hi haja hagut manifestació en contra.
  
2. A través de les declaracions efectuades pel reclamant en l'acte de la vista, ha quedat acreditada la realització dels transports a càrrec de la reclamada, sense que sobre el compliment se n'haja manifestat cap objecció, segons es desprén de la documentació presentada amb la demanda i en l'acte de la vista oral. La qual cosa es dedueix dels fets davant de la falta de compareixença de la reclamada.
  
Per tot això, avaluades les declaracions manifestades en la vista i la resta de documents que hi ha en l'expedient, després de les oportunes consideracions, la junta per unanimitat dels membres, dicta el següent laude:
  
Estimar la demanda interposada per Rau Load Cargo, SL contra Logística Integral Mare Nostrum, SL, atés que ha quedat acreditat durant la vista l'execució dels transports i reconegut el dret al cobrament de la quantitat reclamada de 47.560 pessetes. Per tant, Logística Integral Mare Nostrum, SL haurà de pagar a Rau Load Cargo, SL la quantitat de quaranta-set mil cinc-centes seixanta pessetes (47.560 PTA).
  
Aquest laude serà executiu si dins del termini de 10 dies, comptadors a partir del següent a la recepció d'aquest, no el compleix la mercantil reclamada.
  
Contra aquesta decisió, es pot interposar únicament recurs d'anul·lació davant de l'Audiència Provincial, que haurà de presentar-se dins dels 10 dies següents al de la notificació del laude, o d'aclariment, dins dels cinc dies següents al de la notificació d'aquest.
  
Contra el laude arbitral ferm només es pot interposar recurs de revisió, d'acord amb el que estableix la legislació processal per a les sentències processals fermes.
  
I perquè així conste, signen el present laude els membres del tribunal expressats al marge, en el lloc i en la data indicats.»
  
Aquests terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.